ร้านนี้คงจะเป็นอาหารเหนือแบบเชียงใหม่มั๊ง เพราะชื่อร้านเป็นแบบนั้น
ไม่ใช่คนที่กินอาหารเหนือบ่อยจึงไม่รู้ว่าอาหารของเขา เหนือแท้ไหม
ร้านเปิดมาหลายเดือนแล้ว ลูกค้าเพิ่มขึ้นเรื่อยๆ วันนี้มาตอนเที่ยง เขาปรับปรุงร้าน ติดแอร์แล้ว นั่งสบายเลย

ลูกค้าจึงมากกว่าเดิมอีก มีคนเหนือเข้ามาซื้อกันเยอะ ที่รู้ เพราะเขาส่งเสียงทักทายกันเป็นภาษาเหนือ แปลกหูดี

วันนี้อยากลองข้าวซอยเนื้อ ชามละ 50 รสชาติดี อร่อยและปริมาณเยอะมาก พริกป่นของร้าน เผ็ดน้อยไปหน่อย อยากให้เผ็ดๆกว่านี้ (แต่ไม่ชอบกินพริกเม็ดทอด)

อีกคนสั่งขนมจีนน้ำเงี้ยว ก็อร่อยดี

สั่งส้าผักกาดน้อยเพราะอยากลอง ก็อร่อยแปลกดีค่ะ มีกับข้าวประมาณ 15อย่างแต่ว่าเหลือน้อยแล้ว (เวลาเที่ยงกว่า) เอาไว้วันหลัง ค่อยซื้อตอนเช้าๆดีกว่า

ในร้านมีมุมขายแคปหมูด้วย และผลไม้แห้งของเหนือ เช่นบ๊วย ถุงละ 50 บาท และข้าวซอยตัด เสื้อยืด